Geunjeongjeon punika gedung utama kanggé "paseban agung" lan pepanggihan wanci enjing. Ing plataran ngajeng wonten tigang margi saking watu granit. Mergi ingkang sakedhik langkung inggil ing pérangan tengah punika margi kanggé raja, déné sanèsipun kanggé para rawuh. Jagyeongjeon punika papan kanggé ngaso ibunipun raja. Papan punika kawéntar kanthi tembokipun ingkang kebak kembang lan "cerobong beluk" "(Sipjangsaeng gulduk)". Guldduk punika dipunsebut ingkang paling éndah ingkang naté dipundamel ing masa pamaréntahan Dinasti Joseon, lan dipunlebetaken dhateng pratélan Warisan Nasional No. 810. Gyotajeon punika wewengkon pribadi permaisuri. Papan punika éndah sanget amargi témbok lan lawang kanggé mlebet ing pérangan wingkingipun langsung madep ing Gunung Amisan saéngga pemandanganipun éndah sanget.